KIRJALLINEN KYSYMYS E-1578/02 esittäjä(t): Astrid Lulling (PPE-DE) komissiolle. Euroopan unionin mehiläishoitoalan tilanteen seuranta.



Virallinen lehti nro 309 E , 12/12/2002 s. 0140 - 0141



KIRJALLINEN KYSYMYS E-1578/02 esittäjä(t): Astrid Lulling (PPE-DE) komissiolle (4. kesäkuuta 2002) Aihe: Euroopan unionin mehiläishoitoalan tilanteen seuranta Euroopan parlamentti hyväksyi 13. joulukuuta 2001 päätöslauselman komission kertomuksesta hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä annetun neuvoston asetuksen (EY) N:o 1221/97 soveltamisesta(1). Kyseinen päätöslauselma oli varsinainen hätähuuto mehiläishoitajien ja mehiläisyhdyskuntien puolesta. Neuvosto huomioi Euroopan parlamentin kannan etenkin 18. helmikuuta 2002 pidetyn maatalousneuvoston aikana. Valitettavasti Euroopan parlamentin päätöslauselma ei kuitenkaan saanut samanlaista vastaanottoa komissiossa. Tästä syystä tilanne pahenee edelleen. France Soir -lehdessä kerrottiin 7. toukokuuta 2002 muun muassa, että Ranskan länsiosassa 70 prosenttia hunajasadosta on jo menetetty vehnäpelloille levitettyjen sienimyrkkyjen vuoksi. Vehnän-, maissin- ja auringonkukansiemenet on kylvövaiheessa suojattu sienimyrkyllä (Sphère, Péris jne.) ja varotoimenpiteenä kasvinsuojeluaineella. Nämä myrkyt leviävät kuitenkin ilmaan ja tappavat mehiläisiä, jotka kokoavat mettä varhaiskukinnoista ja kuolevat sen seurauksena. Mehiläishoitajat arvioivat, että tällä vauhdilla 23 vuoden kuluttua ei enää ole mehiläisiä, joten ei myöskään pölytystä, hedelmiä tai satoja yleensäkään. Voimmehan tietenkin ostaa kaiken hunajan Euroopan yhteisön ulkopuolelta (vaikka se onkin surkealaatuista) Mitä komissio aikoo tehdä ratkaistakseen tämän taloudellisen, ekologisen ja inhimillisen ongelman, johon parlamentti kiinnitti huomiota 13. joulukuuta 2001 hyväksytyllä päätöslauselmalla? (1) KOM(2001) 70 lopullinen. C5-0398/2001 2001/2156(COS). Franz Fischlerin komission puolesta antama vastaus (5. heinäkuuta 2002) Komissio antoi helmikuussa 2001 neuvostolle ja Euroopan parlamentille kertomuksen(1), joka käsitteli hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä annetun asetuksen (EY) N:o 1221/97(2) soveltamista. Komissio antoi huhtikuussa 2001 asetuksen (EY) N:o 704/2001(3) hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä annetun neuvoston asetuksen (EY) N:o 1221/97 soveltamista koskevista yksityiskohtaisista säännöistä annetun asetuksen (EY) N:o 2300/97(4) muuttamisesta. Huhtikuussa 2001 neuvosto ilmoitti olevansa tyytyväinen kertomuksen seurantaan ja samoin hunaja-alan kansallisten ohjelmien yksityiskohtaisten soveltamissääntöjen yksinkertaistamiseen. Parlamentti hyväksyi joulukuussa 2001 komission raporttia (helmikuu 2001) käsittelevän päätöslauselman ja pyysi komissiota ottamaan käyttöön seitsemän Euroopan mehiläistenhoitoa hyödyttävää tukitoimenpidettä, jotka olivat yhteisen, suoraa tulotukea ja pölytyspalkkioita sisältävän markkinajärjestelmän käyttöönotto, mehiläisalan sisällyttäminen asetuksessa (EY) N:o 1259/1999(5) säädettyyn tasausmaksujen järjestelmään, varropunkin torjuntaan osoitettujen määrärahojen sisällyttäminen eläinlääkintäpolitiikkaan, korkealuokkaisen hunajan myynninedistäminen, määrärahojen sekä yhteisrahoitusosuuden lisääminen, kansallisten ohjelmien yhdenmukaistaminen ja joustavoittaminen sekä mehiläiskantojen entiselleen palauttamisen tukeminen. Neuvosto kertoi helmikuussa 2002, että suurin osa jäsenvaltioista kannatti joidenkin parlamentin ehdottamien toimenpiteiden käyttöönottoa ja pyysi komissiota kehittämään toimintaansa mehiläisalalla. Hunajaohjelmiin suunnattuja varoja on lisätty 10 prosenttia vuoden 2002 talousarviossa ja komissio on tarkistanut ohjelmia koskevat päätökset tätä silmällä pitäen. Sama määrärahojen lisäys on säilytetty alustavassa esityksessä ensi vuoden talousarvioksi. Toisaalta Ranskan kansallisessa, vuosia 20012002 koskevassa ohjelmassa, jonka komissio hyväksyi heinäkuussa 2001, säädetään kasvinsuojeluaineiden vaikutuksista hunajan laatuun tehtävistä tutkimuksista. Vuosia 20022003 koskeva ohjelma sisältää mehiläiskantojen ennalleen palauttamiseen suunnattuja tukia. Kasvinsuojeluaineiden markkinoille saattamisesta annetussa direktiivissä 91/414/EY(6) säädetään, että jäsenvaltioiden pitää arvioida kasvinsuojeluaineiden käytön vaikutus mehiläisiin ja tarpeen vaatiessa ryhtyä toimenpiteisiin mehiläiskuolemien estämiseksi. Jos direktiiviä noudatetaan, vältytään parlamentin jäsenen kuvaamilta onnettomuuksilta. Komission päätöksen 94/278/EY (muutettu viimeksi päätöksellä 2002/337/EY(7)) liitteen osassa XIV on luettelo maista, jotka saavat tuoda hunajaa Euroopan unioniin. Luetteloon on sisällytetty vain ne maat, joiden hunajassa olevia erityisesti torjunta-aineista peräisin olevia jäämiä koskevat valvontaohjelmat komissio on hyväksynyt kolmansien maiden jäämiä koskevien suunnitelmien väliaikaisesta hyväksymisestä neuvoston direktiivin 96/23/EY(8) mukaisesti 8. päivänä helmikuuta annetun päätöksen 2000/159/EY(9), sellaisena kuin se on viimeksi muutettuna päätöksellä 2002/336/EY(10), nojalla. Komissio järjesti huhtikuussa 2002 useita kokouksia eurooppalaisten mehiläisalan järjestöjen edustajien kanssa ja päätti ohjelmien yhdenmukaisemmasta soveltamisesta. Komissio on myös parhaillaan suunnittelemassa eurooppalaisen laatuhunajan mahdollisia myynninedistämistoimenpiteitä. (1) KOM(2001) 70 lopullinen. (2) EYVL L 173, 1.7.1997 (Asetus muutettu asetuksella (EY) N:o 2070/98, EYVL L 265, 30.9.1998). (3) EYVL L 98, 7.4.2001. (4) EYVL L 319, 21.11.1997. (5) EYVL L 160, 26.3.1999. (6) EYVL L 230, 19.8.1991. (7) EYVL L 116, 3.5.2002. (8) Neuvoston direktiivi, annettu 29 päivänä huhtikuuta 1996, elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY sekä päätösten 89/187/ETY ja 91/664/ETY kumoamisesta, EYVL L 125, 23.5.1996. (9) EYVL L 51, 24.2.2000. (10) EYVL L 116, 3.5.2002.